Samtök atvinnulífsins efna til námskeiðs um notkun GRI staðla við gerð skýrslu fyrirtækja og stofnana um samfélagsábyrgð . Námskeiðið er haldið í samvinnu við FBRH Í London og Navigo . Námskeiðið er vottað af Global Reporting Initiative og fer fram í Húsi atvinnulífsins 19. - 20. febrúar 2020 . Námskeiðsgjaldið er um 220 þúsund krónur ( £1300 ) . Aðildarfyrritæki SA og Festu fá 10% afslátt . Athygli er vakin á að flest stéttarfélög styrkja þáttöku félagsmanna í námskeiði sem þessu . Á námskeiðinu verður fjallað ítarlega um samfélagsábyrgð fyrirtækja og stofnana og mikilvægi þess að sýna ábyrgð í rekstri , að leggja áherslu á jákvæð áhrif á umhverfið , stjórnarhætti og samfélagið . Global Reporting Initiative , eða GRI staðlarnir , eru alþjóðlega viðurkenndir staðlar um miðlun upplýsinga um samfélagsábyrgð og eru notaðir í yfir 100 löndum . Um 80% af 250 stærstu fyrirtækjum heims nota GRI staðlana við gerð samfélagsskýrslna . GRI staðlarnir eru taldir víðtækustu og nákvæmustu staðlarnir til að halda utan um efnahagsleg , umhverfisleg og samfélagsáhrif fyrirtækja og stofnana . UN Global Compact og Nasdaq mæla með að nota staðlana . Markmið námskeiðsins er að þáttakendur öðlist þekkingu á hvernig hægt er að nýta staðlana sem verkfæri . Á þessu tveggja daga námskeiði munu þátttakendur fá ítarlega fræðslu um GRI hugmyndafræðina og hvernig gera á samfélagsskýrslu sem byggð er á GRI stöðlunum : Hvað GRI stendur fyrir og hvernig samfélagsskýrslur eru byggðar á GRI stöðlunum . Greina hvaða áhrif fyrirtæki eða stofnun hefur á umhverfið , efnahag og samfélag . Hvernig er hægt að nota GRI staðalana til að ná samkeppnisforskoti . Hvernig GRI staðlarnir tengjast UN Global Compact , Nasdaq og heimsmarkmiðum Sameinuðu þjóðanna . Að námskeiðinu loknu munu þátttakendur hafa öðlast þekkingu til að hefja undirbúning að gerð samfélagsskýrslu samkvæmt GRI stöðlunum . Námskeiðið nýtist sem undirbúningur fyrir próf um GRI staðla hjá Global Reporting Initiative . FBRH ráðgjafar hafa um árabil veitt ráðgjöf um samfélagsábyrgð og þjálfað starfsfólk fyrirtækja víða um heim í notkun GRI staðla við gerð samfélagsskýrslna . FBRH hafa öðlast vottun Global Reporting Initiative ( GRI ) og viðurkenningu frá Institute of Environmental Management and Assessment ( IEMA ) í Bretlandi .